Document ID: 32005R0106

KOMISSION ASETUS (EY) N:o 106/2005,
annettu 21 päivänä tammikuuta 2005,
tiettyjen asetuksen (EY) N:o 1431/94 mukaisesti myönnettyjen tuontitodistusten peruuttamisesta ja niihin liittyvien vakuuksien vapauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1) ja erityisesti sen 3 artiklan 2 kohdan,
sekä katsoo seuraavaa:
(1)
Siipikarjanlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnosta annetussa neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä siipikarjanliha-alalla 22 päivänä kesäkuuta 1994 annetussa komission asetuksessa (EY) N:o 1431/94 (2) vahvistetaan tuontitodistusten voimassaoloa koskevat säännöt.
(2)
Tietyistä lintuinfluenssaa (avian influenza) koskevista suojatoimenpiteistä useissa Aasian maissa 6 päivänä helmikuuta 2004 tehdyssä komission päätöksessä 2004/122/EY (3) keskeytetään siipikarjanlihan ja eräiden siipikarjanlihasta koostuvien tai sitä sisältävien tuotteiden tuonti 15 päivään joulukuuta 2004 asti.
(3)
Päätöksen 2004/122/EY soveltamisalaan kuuluvat tuontitodistukset, jotka on myönnetty asetuksen (EY) N:o 1431/94 mukaisesti 1 päivän tammikuuta ja 31 päivän maaliskuuta 2004 väliseksi ajaksi ja jotka liittyvät yksinomaan johonkin edellä mainitussa päätöksessä tarkoitetuista kolmansista maista, on sen vuoksi keskeytetty niiden antamispäivästä alkaen.
(4)
Ottaen huomioon kyseisen tilanteen jatkuminen olisi peruutettava mainitut todistukset ja sallittava niihin liittyvien vakuuksien välitön vapauttaminen.
(5)
Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1431/94 mukaisesti 1 päivän tammikuuta 2004 ja 31 päivän maaliskuuta 2004 väliseksi ajaksi myönnetyt tuontitodistukset, jotka koskevat päätöksen 2004/122/EY soveltamisalaan kuuluvia tuotteita ja jotka on laadittu yksinomaan jotakin samassa päätöksessä tarkoitettua maata varten, peruutetaan ja niihin liittyvät vakuudet vapautetaan.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä tammikuuta 2005.

Labels: 3
17
18
6